# Forradalom és szabadságharc

# Miért érezte Heinrich Heine szűknek német zekéjét?

|  |  |
| --- | --- |
| Összeállította: | Veres Violetta |
| Évfolyam: | 10. évfolyam |

**Törikalauz leírás:**

Az 1848-49-es forradalom és szabadságharc Magyarország történetének egyik meghatározó fordulópontja volt. A polgári átalakulást megindító, szinte mítosszá váló eseménysorozatot nemzeti identitásunk alapkövének tartjuk. Egyes szakértők szerint itt érhetjük nyomon történelmükben előszőr igazán karakteresen a nemzettudatot, az összetartozás érzést, a szabadságszeretetet, a nemzeti büszkeséget. E korszak adott hazánknak olyan nemzeti hősöket, akikre nem csak büszkék lehetünk, vagy példát vehetünk róluk, de nevük puszta említése is azt az érzést váltja ki belőlünk: „jó magyarnak lenni”. Mindezek miatt, 1848-49 hatással van jelenünkre és jövőnkre, így magyarként nem csak tudnunk, de értenünk is kell eseményeit.

A törikalauz célja, hogy a kerettantervet és forrásközpontú történelemoktatás kritériumait szem előtt tartva, változatos, életkori sajátosságnak megfelelő, a modern pedagógia vívmányaihoz illeszkedő anyagokkal mutassa be a korszak fő kérdésköreit, alakjait, mozgatórugóit, vívmányait, helyszíneit, legendáit. Az összeállításkor törekedtünk egyrészt arra, hogy a témában mind közép – mind emeltszinten érettségiző diákok számára, órai és otthoni tanulásra egyaránt legyen megfelelő tartalom. Másrészt arra is, hogy a megjelenő tartalmakkal a lehető legtöbb kulcskompetencia fejlesztésre kerüljön, helyes irányba fejlődhessen a nemzeti identitástudat, valamint összetartozás- és magyarságtudat. A cél elérése érdekében arra törekedtünk, hogy a tartalmak segítsenek megérteni a téma komplexitását, hatásait, megjelenését hagyományainkban, kultúránkban, jelenünkben. Külön hangsúlyt kap benne a népdal, mint lehetséges történelmi forrás, valamint a korszak egyedülálló hatása néptáncunkra és népzenénkre. Tapasztalataink szerint a forradalom és szabadságharc tanítása, vizsgálata a tanórákon csak ritkán történik nemzetközi kontextusban helyezve (is), így célszerűnek tartottuk, hogy olyan oktatási segédanyagok kerüljenek jelen törikalauzba, melyek egyebek mellett rávilágítanak, hogy a magyar események miért egyedülállók a korszak forradalmai között, miért vívta ki általuk hazánk Európa, sőt távoli kontinensek népeinek tiszteletét is, miért került Magyarország ekkor szinte az egész világ figyelmének középpontjába, vajon miért is „érezhette szűknek Heinrich Heine 1849-ben német zekéjét”?

**Kerettantervi tematikai egység:**

*A témához kapcsolódó kerettanterv(ek) linkje(i)*:

<http://kerettanterv.ofi.hu/03_melleklet_9-12/index_4_gimn.html>

**Kulcsszavak:**

1848-1849, március 15., áprilisi törvények, forradalom és szabadságharc, önvédelmi háború, Görgei, világosi fegyverletétel, márciusi ifjak, piski csata, isaszegi csata, pákozdi csata Kossuth-nóta, verbunk

**Tantárgyi kapcsolatok:**

|  |  |
| --- | --- |
| Előzetes ismeretek | Általános iskolai tananyag történelemből, hon- és népismeretből, ének-zenéből |
| Irodalom, Nyelvtan | Petőfi Sándor, népies költészet, Bánk bán, rímek; Jókai Mór: A kőszívű ember fiai |
| Ének-Zene | Csárdás, verbunk, induló, népdal, népies dal, Bánk bán |
| Művészettörténet | Klasszicizmus, romantika, portré, népi építészet |

**Történettudományi vonatkozások, szaktudományos háttér/ További tankönyv, munkafüzet, szöveggyűjtemény:**

* Pajkossy Gábor (szerk.): Magyarország története a 19. században szöveggyűjtemény, Osiris Kiadó, Budapest, 2006.
* Gergely András (szerk.): Magyarország története a 19. században, Osiris Kiadó, Budapest, 2005.
* Nyáry Krisztián: Fölébredett a föld, Corvina kiadó, 2017.
* Hermann Róbert – Kovács László: A magyar történelem rejtélyei – Petőfi halála, Kossuth Kiadó, 2016.
* Hermann Róbert: 1848-1849 – A szabadságharc hadtörténete, Korona Kiadó, 2001.

**Linkgyűjtemény:**

|  |  |
| --- | --- |
| Kép/térkép  | Értékelő megjegyzések |
|  |  |
| <https://upload.wikimedia.org/wikipedia/commons/6/65/Bilderrevolution0239.jpg> | Forradalom Bécsben 1848. márc. 13-án, ismeretlen művész. (Jó minőség, jó felbontás, letölthető) |
| <https://upload.wikimedia.org/wikipedia/commons/1/10/S%C3%A1ndor_Pet%C5%91fi_-_National_Song_-_Google_Art_Project.jpg> | Petőfi Sándor Nemzeti dal című művének kézirata, ma a Petőfi Irodalmi Múzeum tulajdona. (Jó minőség, jó felbontás, letölthető) |
| <https://upload.wikimedia.org/wikipedia/commons/6/6f/Pilvax_Pest_Preiszler.jpg> | Preiszler József: Pilvax Kávéház, színezett tollrajz, 19. század. (Jó minőség, jó felbontás, letölthető) |
| <https://upload.wikimedia.org/wikipedia/commons/f/fd/Pet%C5%91fi_Barab%C3%A1sTyroler_1848.jpg> | Barabás Miklós: Petőfi Sándor, metszet, metsző Tyroler József, 1848. (Jó minőség, jó felbontás, letölthető) |
| <https://upload.wikimedia.org/wikipedia/commons/b/b1/Szendrey_julia.jpg> | Barabás Miklós: Szendrey Júlia. (Jó minőség, jó felbontás, letölthető) |
| <https://upload.wikimedia.org/wikipedia/commons/6/63/J%C3%B3kai_M%C3%B3r_litogr%C3%A1fia.jpg> | Barabás Miklós: Jókai Mór, litográfia, 1854. (Jó minőség, jó felbontás, letölthető) |
| <https://upload.wikimedia.org/wikipedia/commons/1/1a/Irinyi_J%C3%B3zsef_VU.jpg> | Irinyi József, ismeretlen művész, 1848. (Elfogadható minőség, letölthető) |
| <https://upload.wikimedia.org/wikipedia/commons/6/60/Vasv%C3%A1ri_P%C3%A1l_%28eredeti_nev%C3%A9n_Fej%C3%A9r_P%C3%A1l%3B_B%C5%B1d%2C_1826._j%C3%BAlius_14._%E2%80%93_Havasnagyfalu%2C_1849._j%C3%BAlius_5.%29.jpg> | Barabás Miklós: Vasvári Pál, 1848. (Jó minőség, jó felbontás, letölthető) |
| <https://upload.wikimedia.org/wikipedia/commons/b/ba/Kok%C3%A1rda_1848-b%C3%B3l.jpg> | Kokárda 1848-ból, ismeretlen fotográfus. (Jó minőség, jó felbontás, letölthető) Érdekességként érdemes elmesélni, hogy a hagyomány szerint Petőfi Sándor és Jókai Mór szerelmeiktől kaptak kokárdát március 15-én.  |
| <https://upload.wikimedia.org/wikipedia/commons/e/ed/Pet%C5%91fi_Nemzeti_M%C3%BAzeum.jpg> | Forradalmi tömeg a Nemzeti Múzeumnál, ismeretlen művész, akvarell, 19. század. (Jó minőség, jó felbontás, letölthető) Érdemes felhívni a figyelmet arra, hogy bár a kép valóban Petőfi Sándort ábrázolja, amint a Nemzeti dalt szavalja a múzeum lépcsőjén, ez csupán egy történelmi tévhit, e helyen ugyanis az említett mű tőle pont nem hangzott el.  |
| <https://upload.wikimedia.org/wikipedia/commons/e/e1/A_szabadsajt%C3%B3_els%C5%91_term%C3%A9ke_Pesten_1848._m%C3%A1rcius_15.JPG> | A szabadsajtó első terméke Pesten 1848. március 15-én, a Vasárnapi Ujság illusztrációja az 1868. március 15-én megjelent számban. (Jó minőség, jó felbontás, letölthető) |
| <https://upload.wikimedia.org/wikipedia/commons/6/65/NemzetiDalFotoThalerTamas.JPG> | Landerer nyomda gépe, Thaler Tamás felvétele. (Jó minőség, jó felbontás, letölthető) Érdemes felhívni a figyelmet a sajtót díszitő sasra, mind birodalmi jelképre.  |
| <https://upload.wikimedia.org/wikipedia/commons/f/f6/12_pont.jpg> | 12 pont, 1848. márc. 15. (Jó minőség, jó felbontás, letölthető) |
| <https://upload.wikimedia.org/wikipedia/commons/e/e2/Nemzeti_dal.jpg> | A Nemzeti dal kinyomtatott példánya, melyet Petőfi Sándor saját kezűleg dedikált. Érdekességként felolvasható, hogy mit írt rá a költő: *„Az 1848adiki marczius 15kén kivívott sajtószabadság után legeslegelőször nyomtatott példány, s így a magyar szabadság első lélekzete. Petőfi Sándor”*. |
| <https://upload.wikimedia.org/wikipedia/commons/9/95/Haj%C3%B3hid_Pesti_h%C3%ADdf%C5%91je.jpg> | Gróf Vasquez Pinos Károly: A Buda és Pest között működött hajóhíd pesti hídfője, 1837. (Jó minőség, jó felbontás, letölthető) Érdemes felhívni a figyelmet a háttérben látható Vigadó épületére. Érdekességként elmesélhető, hogy a metszet készítője eredetileg spanyol volt, de Budapesten élt és alkotott, műveit magyar nyelven adta ki, a magyar kartográfia kiemelkedő alakjaként tartjuk számon.  |
| <https://upload.wikimedia.org/wikipedia/commons/5/56/T%C3%A1ncsics_Kossuth_b%C3%B6rt%C3%B6ne.JPG> | Táncsics Mihály és Kossuth Lajos börtöne, a József-kaszárnya, 2008-as felvétel. (Jó minőség, jó felbontás, letölthető)  |
| <https://upload.wikimedia.org/wikipedia/commons/f/f1/T%C3%A1ncsics_Mih%C3%A1ly_Barab%C3%A1s.jpg> | Barabás Miklós: Táncsics Mihály portréja, litográfia, 1840-es évek. (Jó minőség, jó felbontás, letölthető)  |
| <https://gallery.hungaricana.hu/hu/SzerencsKepeslap/169035/?img=0> | Táncsics kiszabadítása, képeslap, Hungaricana, képeslap csarnok. (Elfogadható minőségű, nagyítható, a kép elhúzásával fókuszálhatunk egy-egy részletre) |
| <https://upload.wikimedia.org/wikipedia/commons/b/be/Nemzeti_szinhaz_old.jpg> | Pest első kőszínháza, a Nemzeti színház, ismeretlen művész, 1840-75 között. (Elfogadható minőségű, letölthető)Érdemes megemlíteni, hogy ez az épület a mai Astorián van (ezt emléktábla is jelzi), Jókai Mór: Kárpáthy Zoltán c. regény 1. fejezete (Egy nemzeti ünnep) a színház megnyitásáról szól. |

|  |  |
| --- | --- |
| Videó és animáció  | Értékelő megjegyzések |
| <https://www.youtube.com/watch?v=kC47s4z91_0> | Március 15. helyszínei – akkor és most (idő: 5:52). A videó a jeles nap helyszíneit mutatja be korabeli képéken és mai felvételeken, az épületek mellett a nap lefontosabb eredeti dokumentumait és tárgyait is láthatjuk. A narrátor bemutatja a nap legfontosabb eseményeit, személyeit, a végén röviden bemutatásra kerülnek márc. 16. eseményei is.  |
| <https://www.youtube.com/watch?v=cfcWRRYZLSI> | 1848. márc. 15. – Humans of History (idő:4:02)A videó röviden, lényegre törően, érthetően, a tananyagot szorosan szem előtt tartva mutatja be a népek tavaszát, március 15. közvetlen előzményeit, eseményeit és következményeit. A magyarázatot képek, térképek, animációk segítik. Órai és otthoni tanulásra, tételkidolgozás támogatására is ajánlott középszinten érettségiző diákok és felkészítő tanáraik számára, ugyanakkor az emeltszinten érettségizőknek is megfelelő alaptudást adhat, melyre később könnyebb ráépíteni az emelt szintű anyagot.  |
| <https://www.youtube.com/watch?v=AKSkzIRWbPg> |  A pesti forradalom 1848. március 15-én (MTV 2009, idő: 4:36) A Magyarország története 27. – Forradalom és Honvédelem c. dokumentumfilmből kivágott, pesti forradalomra vonatkozó rész. A videóban megismerhetjük márc. 15. legfontosabb helyszíneit, Táncsics legfontosabb életrajzi adatait, a Nemzeti dal születésének körülményeit. A videót korabeli dokumentumok, képek, idézetek, helyszíni felvételek, anekdoták teszik izgalmassá, láthatunk benne korabeli sajtót, megtudhatjuk belőle, hogy Petőfi hol szavalta el valójában a Nemzeti dalt és olyan érdekességek is kiderülnek belőle, mint például, hogy Táncsics Kossuth Lajosról nevezte el lány(!) gyermekét. Az eseményeket a korszak egyik legnagyobb szakértője, Hermann Róbert történész ismerteti. |
| https://youtu.be/7bAccgrO47w |  Magyarország története 27. – Forradalom és Honvédelem (MTV 2009, Idő: 24:55)A videóban neves történész mutatja be a pesti forradalom legfontosabb eseményeit, helyszíneit, személyeit, valamint a március 15-től a schwechati csatáig tartó időszak fordulópontjait. A szakértő magyarázatát gazdag képanyag, filmrészletek, helyszíni felvételek és a korszak legjelentősebb érdekességei, anekdotái teszik még izgalmasabbá. Elsősorban otthoni megtekintésre ajánlott, de érdekességként tanórára is bevihető. Érdemes hozzá irányított kérdéseket írni.  |
| <https://www.youtube.com/watch?v=HXUlxjVJApU> |  Videótanár: Az 1848-as forradalom. (Idő: 15:41)A videóban gyakorlott történelemtanár, a tananyagot szorosan szem előtt tartva mutatja be a forradalom nagy előzményeit, (reformkor, népek tavasza), a márciusi ifjakat, a 12 pontot, a Batthyány-kormányt, március 15. helyszíneit és eseményeit, valamint az április törvényeket. A tanári magyarázat megértését képek, ábrák, definíciók, térképek segítik. Tartalmaz egy hosszabb bejátszást is, melyben Mácsai Pál Kossuth-díjas színész szavalja Petőfi Sándor Dicsőséges nagyurak c. versét. Márc. 15. konkrét eseményeit, viszonylag röviden, kb. 3 percben tárgyalja.Órai és otthoni tanulásra, tétel kidolgozás támogatására is ajánlom közép- és emeltszinten érettségiző diákok és felkészítő tanáraik számára.  |
| <https://www.youtube.com/watch?v=hN1BG8bpPlk> | Zanza tv- Az 1848-49-es forradalom és szabadságharc eseményei (idő:5:02)A videó röviden bemutatja a szabadságharc előzményeit (európai forradalmak leverése, a magyar vívmányok visszavonása) majd a tananyagot és az életkori sajátosságokat szorosan szem előtt tartva az önvédelmi háború és a szabadságharc legfőbb eseményeit, fordulópontjait a világosi fegyverletételig. A magyarázatot képek, animációk, térképek, idézetek teszik érthetőbbé és érdekesebbé. Külön ki kell emelni a videó kiválóan szerkeszett, évszámokkal ellátott és animált térképeit, amik akár önálló tanulás esetén is biztosítják a térbeli és időbeli elhelyezés megfelelő elsajátítását. Tudásszerzésre, tudásmélyítésre, ismétlésre, összefoglalásra is alkalmas. Órai és otthoni tanulásra is használható. Mivel a magyarázatok és a térképek kiválóak, a narráció szorosan illeszkedik az érettségi követelményekhez, a videó alapján kidolgozható középszintű érettségi tétel is.  |
| <https://www.youtube.com/watch?v=mi4gm7tAZhU> |  Tökéletlen történelem – Az 1848-49-es forradalom és szabadságharc (idő: 23:43)A videó nagyon alaposan mutatja be a témát, alkalmas középszintű érettségi tétel kidolgozására és minimális kiegészítéssel emeltszintű tétel kidolgozására is. A hossza miatt elsősorban otthoni megtekintésre, vagy összefoglalásra ajánlom. A tartalom segítségével megismerhetjük a népek tavaszát ( miért küzdöttek az egyes nemzetek, hol törtek ki forradalmak, hogyan hatottak egymásra) a magyar reformkor követeléseit, a reform országgyűléseket, melyek közül a 1847-48-ast és a felirati javaslatot hosszabban tárgyalja, illetve a pesti forradalom helyszíneit, az áprilisi törvényeket, a nemzetiségi kérdést, a szabadságharc eseményeit, fordulópontjait. A videó egyik különlegessége, hogy a narrációhoz a képek és térképek szabadkézzel készülnek, ennek ellenére nagyon pontosak (elkészülésüket gyorsítva látjuk is). A másik különlegesség, hogy a történelmi személyeket szabadkézzel rajzolt macskaként ábrázolja. E kombináció természetesen első olvasásra ellenszenvet válthat ki a pedagógusból, ugyanakkor személyes tapasztalatom, hogy a rendhagyó ábrázolások figyelemfelkeltők és motiválóan hatnak a diákokra.  |
| <https://www.youtube.com/watch?v=9ZR4bs7WmYI> | Magyarország története 28. – A szabadságharc (MTV 2009, idő: 25:07)A videóban Hermann Róbert, a korszak egyik legnagyobb szakértője mutatja be az 1848. októberétől az aradi vértanuk kivégzéséig tartó időszakot. A szabadságharc lefontosabb eseményei, fordulópontjai mellett néhány témához kapcsolódó, de a tananyag részét nem képző, ugyanakkor könnyen megjegyezhető érdekességgel is megismerkedhetünk, melyek a szóbeli érettségi feleleltét „elegánsabbá” tehetik. Így például: nők a szabadságharcban, Petőfi dagerrotípiájának története, Világos anekdotái, de megtudhatjuk azt is, igaz-e, hogy a magyaroknak nem illik sörrel koccintani. A videó végén (22:52) választ kaphatunk arra a kérdésre, mely a diákokban a világosi fegyverletétel megtanulása után gyakran felmerül: *„érdemes volt-e egyáltalán belekezdeni a forradalomba, a szabadságharcba?*” A narrációt és szakértői magyarázatot képek, idézetek, helyszíni felvételek, érdekes korabeli tárgyak bemutatása teszi érdekessé. A tartalmat, hossza miatt elsősorban otthoni megtekintésre ajánlom, és leginkább emeletszinten érettségiző diákoknak.  |
| https://youtu.be/d3p1Eddh2r0 | Az isaszegi csata 1848-49 – animáció (idő: 30:45)Történelmi Animációs Egyesület és a Magyar Nemzeti Digitális Archívum együttműködésével létrejött animációs film az isaszegi csatát hivatott elénk tárni. A készítők célja a teljesebb stratégiai háttér bemutatása volt, így nem csak magával a csatával, hanem annak előzményeivel is megismerkedhetünk. Törekedtek az egyenruha, a fegyverzet és a környezet korhű bemutatására, megtekintésével képet kaphatunk a korabeli hadseregszervezetről is. A tanórára érdekességként érdemes bevinni, segíti a vizualizálást, emelt szintre készülőknek hasznos lehet a szóbeli érettségire való felkészüléshez. Előbbi esetben érdemes hozzá kísérő kérdéseket feltenni, ugyanis nem mindig van narráció, ez idő alatt, tapasztalatom szerint a diákok gyakran elkalandoznak. (A videó történész szakértője Csikány Tamás volt.) |
| <https://www.youtube.com/watch?v=YQcYbZdqRQw> | Videótanár - A szabadságharc fontosabb csatái, eredményei és kiemelkedő személyiségei (idő:17:28)A videóban gyakorlott történelemtanár, a tananyagot szorosan szem előtt tartva mutatja be a szabadságharcot. Prezentáció, képek, térképek segítségével az alábbi témákat fejti ki elegendő hosszúságban: nemzetiségi kérdés, Jellasics támadása, Kossuth toborzó útjai, Erdély eseményei, kápolnai csata és következményei, dicsőséges tavaszi hadjárat, függetlenségi nyilatkozat, orosz intervenció, világosi fegyverletétel. Órai és otthoni tanulásra, tételkidolgozás támogatására is ajánlom közép – és emelt szinten érettségiző diákok és felkészítő tanáraik számára.  |
| <https://www.youtube.com/watch?v=-SZAzk5uOsQ> | A pákozdi csata 1848 (idő:11:07)A videóban a forradalom rövid előzményeinek áttekintése után megismerkedhetünk a pákozdi csata részleteivel. A készítők törekedtek az egyenruha, a fegyverzet és a környezet korhű bemutatására. A megértést animált térképek segítik. A tanórára érdekességként érdemes bevinni, segíti a vizualizálást, emelt szintre készülőknek hasznos lehet a szóbeli érettségire való felkészüléshez. Hasznos lehet még projekt feladatoknál, versenyre való felkészüléshez.  |
| <https://www.youtube.com/watch?v=K_Pc7iQYQIc> | A piski csata 1849 (idő:14:44)A videóból megismerhetjük a híres piski csatát, valamint azt is megtudhatjuk belőle, amit a tankönyvek a legtöbb esetben nem magyaráznak meg: miért fontos helyszíne Piski a magyar hadtörténelemnek. A készítők törekedtek az egyenruha, a fegyverzet és a környezet korhű bemutatására. A megértést animált térképek segítik. A tanórára érdekességként érdemes bevinni, segíti a vizualizálást, emelt szintre készülőknek hasznos lehet a szóbeli érettségire való felkészüléshez. Praktikus lehet továbbá projekt feladatoknál, versenyre való felkészülésnél. E videó esetében külön kiemelendő, hogy a lenyűgöző látvány mellett a készítők a hanghatásokra is maximálisan odafigyeltek (a fegyverek hangjai mellet mindent hallhatunk, ami az eseményt jellemezte, például lódobogás, süvítő szél, menetelés hangja, lószerszám csörgése, fájdalom hangjai stb.)  |
| <https://www.youtube.com/watch?v=Pve5gv1jc0w&fbclid=IwAR0Ws02BOCMzKnDzdF4u25Bn66SbuF9afmfgIKZ5sg3fZ2jHU6a6b149j-I> | Verbunk a Háry János c. rajzfilmből (Kodály Zoltán: Háry János c. daljáték alapján) (idő összes: 1:01:39, kijelölt rész 6:10-9:00)A mesében 6:10 és 9:00 perc között kiválóan megfigyelhető a verbuválás menete és eszközei. A videó lejátszása előtt érdemes feltenni a következő kérdéseket: 1. milyen eszközökkel akarják rávenni Háryt arra, hogy katonának álljon? 2. miért tűnik vonzónak a katona élet? 3. valóban Háryt keresik személyesen, vagy ez is csak eszköz? A műfaj ellenére a videót középiskolások számára is érdemes lejátszani, tapasztalataim szerint pontosan a műfaj és a mű humora hat motiválóan a diákokra, s valósul meg az „észrevétlen”, játékos tanulás.  |
| <https://www.youtube.com/watch?v=418FIa8Ea3A> | Magyar verbunk (Szigeti Károly - Vavrinecz Béla, Rossa László alkotása, Vasas Művészegyüttes Tánckara, Budapest, idő: 6:23) A videóban a korszak jellegzetes táncmozdulatait egészen közelről is megfigyelhetjük, a teljes tánckar bemutatásával pedig benyomást szerezhetünk a verbunk összhatásáról. A lejátszás előtt érdemes feltenni a következő kérdéseket: 1. milyen formákban táncolnak?2. miből érzed, hogy ez katonai toborzótánc? 3. mi adja a táncban a csörgő hangot?  |

|  |  |
| --- | --- |
|  Hanganyag | Értékelő megjegyzések |
| <https://www.youtube.com/watch?v=lnlv7C-wn3g> | Petőfi Sándor: A márciusi ifjak, előadó: László Zsolt. (Idő:1:50, elfogadható minőségű) |
| <https://www.youtube.com/watch?v=74a1_HbsHDg&list=PLtIlrhvvUZiXsCoCbqutn7bvngxbdZAcy> | Kossuth Lajos azt üzente kezdetű népdal (idő: 3:12)(Jó minőségű) |
| <https://www.youtube.com/watch?v=XGRK2A6JWa8> | Klapka induló/ Föl-föl vitézek (idő 1:12)(Jó minőségű) |
| <https://www.youtube.com/watch?v=NYcscAW0oQU> | Gábor Áron rézágyúja kezdetű népdal (idő: 3:49)A népdal előtt kb. másfél perc székely verbunk is hallható. (Jó minőségű) |
| Népdalainkban, zenéinkben és szövegükben tetten érhető történelmünk, segíthetnek mélyebben megérteni egy-egy korszakot. A korszak megismerése után egy alkalommal érdemes kb. 25 percet arra szánni, hogy a diákok megismerkedhessenek a legismertebb Kossuth-nótákkal. E plusz, érzelmekre is ható „csatornát” bekapcsolva hatékonyabbá válhat a tudásmélyítés, a nemzeti identitástudat, magyarságtudat, összetartozástudat fejlesztése, az interdiszciplináris szemléletmód átadása. A népdalokhoz feltett irányított kérdésekkel a megszokottól eltérő módon, de kiválóan fejleszthető a kritikai gondolkodás, forráskritika. A dalokhoz feladatlap található a kinyomtatható, letölthető anyagok részben. |

|  |  |
| --- | --- |
| Interaktív feladat | Értékelő megjegyzések |
| <http://tantrend.hu/hir/kviz-marcius-15-erol> | 10 kérdésből álló kvíz 1848. március 15. előzményeivel, eseményeivel, helyszíneivel, nagy alakjaival kapcsolatban, vegyesen. A feladat ismétlésre, tudás elmélyítésére alkalmas, az óra elején ráhangolódásként, vagy a végén lezárásként ajánlom. Otthoni tanulásra, tudásellenőrzésre is megfelelő (középszint, kb. 5 perc). |
| <https://korkep.sk/cikkek/tortenelem/2017/03/15/mutasd-meg-mit-tudsz-a-szabadsagharcrol-kviz/> | 10 kérdésből álló kvíz 1848. március 15. előzményeivel, eseményeivel, helyszíneivel, nagy alakjaival, jellegzetességeivel kapcsolatban, vegyesen. A feladat ismétlésre, tudás elmélyítésére alkalmas, az óra elején ráhangolódásként, vagy a végén lezárásként ajánlom. Otthoni tanulásra, tudásellenőrzésre is megfelelő (középszint, kb. 5 perc). |
| <https://www.origo.hu/kultura/20170315-muveszek-az-1848-as-forradalomban-es-a-szabadsagharcban-kviz.html> | 15 kérdésből álló kvíz a márciusi ifjakról. A feladat elsősorban ismétlésre, tudás elmélyítésére alkalmas, az óra elején ráhangolódásként, vagy a végén lezárásként ajánlom emelt szinten érettségiző diákok számára. Középszinten érettségiző csoportba érdekességként érdemes bevinni a következő formában: a diákok tippeljék meg a válaszokat, a hibátlanul kitöltők kapjanak jutalmat (kb. 5 perc.). |
| <https://www.nlcafe.hu/magyarorszagkul/20190316/kviz-marcius-15-12-pont-1848-49-es-forradalom-es-szabadsagharc/> | A kvíz a 12 ponttal kapcsolatos. Valamennyi pontból hiányzik egy kifejezés, melyet meg kell találnunk és ki kell választanunk. A követelések hiányos szövege egymás után jelenik meg, a kivágott kifejezéseket végig látjuk. A feladat ismétlésre, tudás elmélyítésére alkalmas, az óra elején ráhangolódásként, vagy a végén lezárásként ajánlom (középszint, emeltszint). A feladatot a 12 pont megbeszélése előtt is érdemes megpróbálni, így a diákok kénytelenek előzetes ismeretikre, szövegértésükre, kreativitásukra, vagy a szerencsére hagyatkozni. Ebben az esetben a 12 pont megbeszélése, megtanulása után is hasznos újra kitölteni, így érezhetik tudásuk bővülését. Otthoni tanulásra, tudásellenőrzésre is megfelelő (kb. 5 perc).  |
| <https://fejtsdmegmost.com/a-forradalom-12-pontja-kviz-van-e-benned-forradalmi-hevulet/> | A kvíz a 12 ponttal kapcsolatos. Egymás után jelennek meg kérdések az egyes pontokkal kapcsolatban, a helyes választ három lehetőség közül választhatjuk ki. A feladat ismétlésre, tudás elmélyítésére alkalmas, az óra elején ráhangolódásként, vagy a végén lezárásként ajánlom (középszint, emeltszint). Otthoni tanulásra, tudásellenőrzésre is megfelelő (kb. 5 perc). |

|  |  |
| --- | --- |
| Internetes tartalom vagy alkalmazás  | Értékelő megjegyzések |
| <https://docplayer.hu/2839887-Magyarorszag-forradalom-es-szabadsagharc-1848-1849-hermann-robert.html> | Romsics Ignác(főszerk.): Magyarország története 14.: Hermann Róbert: A forradalom és szabadságharc 1848-49, Kossuth Kiadó, 2009.A munka olvasmányosan, képekkel illusztrálva, lényegre törően mutatja be Magyarország történelmének legfontosabb eseményeit, fordulópontjait az utolsó rendi országgyűléstől a szabadságharcot követő megtorlásokig. Főbb témák melyeket érint: európai forradalmak hatása, március 15., április törvények, a Batthyány-kormány működése, kül-, bel- és katonapolitikája, nemzetiségi mozgalmak, önvédelmi háború, szabadságharc, emigráció, megtorlás. A munka kiválóan alkalmas tanári felkészülésre, érettségire való felkészítésre, könnyedebb stílusa miatt részei a diákoknak is kiadhatók otthoni tanulásra, tétel kidolgozás támogatására. Az egyes témákat, röviden, néhány kivétellel 2-5 oldalban foglalja össze.  |
| <http://mek.oszk.hu/01900/01903/html/> | Encyclopaedia Humana Hungarica 07. (2000)Haza és Haladás – A reformkortól a kiegyezésig c. részElsősorban tanári felkészüléshez ajánlott, de használható emeltszintű érettségire, versenyre való felkészülésnél is. 1790-1867-ig mutatja be a magyar politika- és hadtörténetet, valamint az azokat alakító, azokra ható tényezőket. Emellett tartalmaz nyelv -, irodalom-, művészet- és egyháztörténeti, néprajzi részt is, melyek segítenek megérteni a korszak komplexitását, valamint rávilágíthatunk velük a tantárgyak közötti kapcsolatokra. Az egyes témákhoz gazdag, könnyen megnyitható képgyűjtemény is tartozik, alapos képleírásokkal. Az anyagot a téma neves szakértő írták, állították össze.  |
| <http://www.folyoirat.tortenelemtanitas.hu/wp-content/uploads/2018/08/09_01_04_Hermann.pdf> | Hermann Róbert: A publicista Görgei Artúr, in: Történelemtanítás, 2018., IX. évf., 1-2 szám. A 34 oldalas tanulmányt hazánk feltehetően legnagyobb Görgei-szakértője írta, a kiváló, olvasmányos munkán keresztül jobban megismerhetjük az egykor megosztó, de ma már rehabilitált történelmi személy életét, gondolkodását, személyiségét. Jól felhasználható órai készülésre, tanulók versenyfelekészítésére, hasznos lehet az emelt szinten érettségizők számára. A munka végén lévő szakirodalmi válogatás hasznos lehet további szakirodalmak, források kereséséhez.  |
| <http://refpedi.hu/lapozo/Magyar-egyh-zt-rt-net_2017_PRESS/> | Márkus Gábor: Magyar Egyháztörténet (2017), 47-50. oldal, Reformátusok a nemzeti eszmélés korában c. fejezet Rövid, lényegretörő, érthető kiegészítő anyag, nem csak egyházi iskolák számára. Megismerhetjük belőle a Református Egyház történelmének legfontosabb csomópontjait, feladatait, megítélését II. József türelmi rendeletétől az 1848-49-es szabadságharc végéig. Utóbbi téma a 49. oldalon kerül kifejtésre. Órai és otthoni, önálló tanulásra is alkalmas. Jól használható egyházi iskolák számára, emelt szintű érettségire és versenyre való felkészüléshez, felkészítéshez. Képeket, táblázatokat, bibliai igéket, segítő kérdéseket és témánkénti zsoltárajánlót is tartalmaz. (Kép: Debreceni Református Templom, táblázat: Magyarország és Erdély vallási felekezeti megoszlása 1804, 1842, 1910. Utóbbi kiválóan használható a forrásközpontú érettségire való készüléshez forráselemzés gyakorlásaként ) |
| <http://www.vtkornelia.extra.hu/Teszt/Marcius_15.pdf> | Feladatlap: 13+1 kérdésből álló történelmi totó az 1848-49-es forradalom és szabadságharc eseményeihez, az előzményektől a szabadságharc leveréséig. A pdf fájl könnyen kivetíthető, az órán kb. 5-7 perc alatt megoldható. Alkalmas akár plénum munkaformában, vagy egyéni munkában a megoldásokat a füzetbe írva. Kiválóan alkalmas ismétlésre, összefoglalásra, kinyomtatva röpdolgozatként, de házifeladatkén is kiadható.  |

**Letölthető tartalmak:**

|  |  |
| --- | --- |
| Kinyomtatható tanulási eszköz (óravázlat, prezentáció, feladatlap, stb ) | Értékelő megjegyzések |
| *Árulkodó népdalaink*  | A feladatlap a hanganyagok között található dalokhoz készült, célja, hogy a történelem és zene szoros kapcsolatát tudatosítsa a diákokban, s hogy a népdalt/népies műdalt mint új, lehetséges forrást beemelje a diákok tudatába. A feladatlap alkalmas a kritikai gondolkodás, a forráskritika, forrásértelmezés fejlesztésére, egyszerre ismétlő, új ismeretszerző és gondolkodtató. A hanganyag meghallgatásával együtt kb. 25 percet vesz igénybe. Ha bizonyos kérdéseknél ellentétes eredményeket írnak, érdemes osztályszinten vitára bocsátani a kérdést. A lap végén házifeladat is található: választhatnak, hogy két versszaknyi új népdal szöveget írnak (dallam nem kell), vagy már egy létező dallamra írnak új versszakot a szabadságharc témakörében.  |